El Departament d'Indústria i Energia de la Generalitat de Catalunya fou creat pel Decret 1/1980, de 8 de maig, i de llavors ençà un seguit de disposicions normatives han definit el seu àmbit d'actuació i la seva estructura, tant orgànica com funcional.
L'organització originària, tanmateix, restà condicionada a les vicissituds pròpies del procés de transferències, en el sentit que l'assoliment progressiu, al llarg del temps, de bona part dels respectius serveis força per si mateix a adequar aquesta organització a les noves circumstàncies.
Però, a més a més, altres esdeveniments, tals com l'aprovació de la Llei 23/1984, de creació del Laboratori General d'Assaigs i Investigacions, de la Llei 5/1985, reguladora del Centre d'Informació i Desenvolupament Empresarials, i del Decret 233/1984, ordenador de l'Artesania, entre altres, abonen també aquesta necessitat de conformar l'organització vigent als nous requeriments, com també ho demanen les implicacions, a aquest nivell, de l'adhesió a la Comunitat Econòmica Europea.
És per tot això que, valorada l'experiència passada i ponderat, al seu torn, l'abast d'aquestes circumstàncies, hom procedeix a determinar una nova estructura orgànica i funcional pel Departament d'Indústria i Energia de la Generalitat de Catalunya, d'acord amb els principis ordenadors següents:
Primer.- Assignar consistentment les funcions de policia, servei i foment industrial entre els organismes de l'Administració pròpia i els de la respectiva Administració institucional.
D'aquesta manera, les tres Direccions Generals (Indústria, Energia i Tecnologia i Seguretat Industrial) es doten de ple contingut administratiu, tot caracteritzant al mateix temps, tal com s'especifica en les corresponents lleis reguladores, el Laboratori General d'Assaigs i Investigacions i el Centre d'Informació i Desenvolupament Empresarials com a veritables instruments executors de les polítiques industrial i tecnològica.
Segon.- Definir els Serveis Territorials com a òrgans desconcentrats del Departament, segons criteris d'especialització, coordinació i uniformitat de tràmits i procediments.
En aquest sentit la Secretaria General, per mitjà dels òrgans creats a aquest efecte, tindrà cura del compliment d'aquestes finalitats, amb el benentès que, funcionalment, l'organització específica dels Serveis Territorials esmentats s'adequa a la divisió en Direccions Generals.
Tercer.- Determinar, atès el caràcter globalitzador de la reestructuració, els continguts operatius i les dependències orgànica i funcional, tant a nivell central com territorial, dels Serveis i Seccions i també dels Negociats.
Quart.- Implementar en el nou model organitzatiu les exigències que el repte tecnològic comporta en els aspectes ben crucials de la qualitat i de la seguretat industrial, com a factors decisius de la competitivitat tant en els mercats interiors com en els internacionals.
És per aquest motiu que la Direcció General de Tecnologia i Seguretat Industrial es dota dels organismes adequats per a l'exercici d'aquelles funcions, i en especial pel que fa referència a les qüestions de certificacions i homologacions de processos i productes.
Cinquè.- Establir un esquema organitzatiu que, en la mesura que permet un major control tècnic per part dels òrgans centrals sobre els territorials en l'execució de les matèries de llur competència, faciliti la revisió dels mecanismes d'inspecció i vigilància de les instal·lacions industrials vigents fins al moment, amb l'objecte de dissenyar una administració industrial eficient en el procediment i eficaç en el resultat.
En conseqüència, a proposta del Conseller d'Indústria i Energia, i d'acord amb el Consell Executiu,
Article 1.- El Departament d'Indústria i Energia, sota la direcció del Conseller Titular, s'estructurarà en els òrgans següents:
b) Direcció General d'Indústria
d) Direcció General de Tecnologia i Seguretat Industrial
Són Entitats adscrites al Departament d'Indústria i Energia, d'acord amb les respectives Lleis de creació, les següents:
- Laboratori General d'Assaigs i Investigacions
- Centre d'Informació i Desenvolupament Empresarials
Són organismes adscrits al Departament d'Indústria i Energia el Consell Assessor de l'Energia, el Consell de Seguiment de Seguretat Nuclear i Protecció Radiològica de Catalunya, i la Comissió d'Artesania.
Del titular del Departament dependrà el Gabinet del Conseller, el responsable del qual tindrà categoria de Cap de Servei.
El Gabinet del Conseller comprendrà la Secció de Protocol, les funcions de la qual seran l'organització de les activitats realitzades pel Conseller que ho requereixin.
Article 4.- Correspondrà al Secretari General l'exercici de les funcions a què fa referència el Decret 27/1983, de 4 de febrer, i aquelles que li siguin encomanades per ordre o delegació del titular del Departament.
Article 5.- Dependran de la Secretaria General els Serveis següents:
Correspondrà al Gabinet Tècnic la realització dels informes i estudis que sobre les matèries competència del Departament li siguin encomanades pel Conseller o pel Secretari General.
El Gabinet Tècnic s'estructurarà en els òrgans següents:
- Secció d'Anàlisis d'Estructura Industrial
- Secció d'Anàlisi de Conjuntura Industrial
- Secció d'Anàlisis Econòmico-Financeres d'EmpresesIndustrials
Correspondrà a la Secció d'Anàlisis Conjuntural Industrial l'estudi de la problemàtica industrial i de les conseqüències de les corresponents actuacions.
Correspondrà a la Secció d'Anàlisi Conjuntural Industrial el seguiment de la conjuntura econòmica i l'elaboració d'informes i previsions en aquest respecte.
Correspondrà a la Secció d'Anàlisis Econòmico-Financeres d'Empreses Industrials la realització d'estudis d'empreses individuals.
Correspondran al Servei Jurídic les funcions següents:
a) Informar en dret dels expedients i actuacions competència del Departament que li siguin sotmesos pel Conseller o pel Secretari General, i quan sigui preceptiu conforme a les disposicions vigents, sens perjudici de les funcions que corresponen al Gabinet Jurídic Central.
b) La realització d'estudis i propostes relacionats amb la normativa del Departament.
El Servei Jurídic comprendrà la Secció de Legislació i Informes.
La Secretaria Administrativa exercir funcions de coordinació, assessorament, supervisió i, si s'escau, de gestió d'organització i funcionament administratiu del Departament i dels centres que en depenen, especialment en matèria de personal, pressupost, registre i arxiu, la tramitació dels expedients de contractació i la gestió de la intendència del Departament.
La Secretaria Administrativa comprendrà els òrgans següents:
- Secció de Coordinació Administrativa
Correspondrà a la Secció de Personal la gestió administrativa del personal del Departament.
La Secció de Personal comprendrà els òrgans següents:
Correspondrà al Negociat de Nòmines la confecció i el control de la nòmina del personal adscrit al Departament.
Correspondrà al Negociat de Gestió de Personal la tramitació d'expedients que afecten a la situació, nomenament, cessament i expedients disciplinaris del personal.
Correspondrà a la Secció de Pressupost l'estudi, redacció i tramitació de l'avantprojecte de pressupost, modificacions de crèdits i el seguiment de la seva execució.
La Secció de Pressupost comprendrà els òrgans següents:
Correspondrà al Negociat de Documents Comptables la confecció, tramitació i seguiment dels documents comptables expedits pel Departament.
Correspondrà al Negociat d'Habilitació la tutela, control i justificació dels fons lliurats a favor del Departament.
Article 11.- Correspondrà a la Secció de Contractació la tramitació i la proposta de resolució dels expedients i la proposta de totes les resolucions que calgui acordar en l'exercici de les competències del Departament, en matèria de contractació.
Article 12.- Correspondrà a la Secció de Coordinació Administrativa l'impuls, la coordinació i el seguiment del procés de normalització administrativa, i en especial amb referència a l'actuació dels Serveis Territorials.
Article 13.- Correspondrà al Negociat de Registr l'enregistrament de documents, l'arxiu del Departament i la tramitació i el control de les publicacions.
Correspondrà a la Direcció General d'Indústria l'exercici de les funcions del Departament relacionades amb la regulació dels establiments industrials i miners, aigües subterrànies i utilització d'explosius, plans de reestructuració sectorial, accions de foment industrial de caràcter horitzontal, sectorial o territorial i artesania.
La Direcció General d'Indústria s'estructurarà en els òrgans següents:
- Subdirecció General d'Indústria i Mines
- Subdirecció General d'Artesania
Correspondrà a la Subdirecció General d'Indústria i Mines la coordinació de les actuacions del Departament en matèria d'autoritzacions, instal·lacions, ampliacions, i trasllats d'indústries, foment industrial, prevenció de la contaminació industrial i desenvolupament legislatiu i execució del règim miner.
La Subdirecció General d'Indústria i Mineria s'estructurarà en els òrgans següents:
Correspondrà al Servei d'Indústria l'elaboració de propostes i informes referents a les actuacions del Departament en matèria d'autoritzacions d'instal·lacions, ampliacions i trasllats, i plans de reestructuració industrial.
El Servei d'Indústria comprendrà els òrgans següents:
- Secció d'Actuacions Sectorials
- Secció de Prevenció de la Contaminació Industrial
Article 17.- Correspondrà a la Secció d'Actuacions Sectorials l'elaboració d'estudis i propostes relacionats amb la realització d'accions concertades i de reconversió.
Article 18.- Correspondrà a la Secció de Prevenció de la Contaminació Industrial l'elaboració d'informes i propostes relatius a la limitació i control de les emissions de gasos, efluents líquids i residus sòlids procedents de les indústries.
Article 19.- Correspondrà al Servei de Mines l'elaboració de propostes i informes referents a les actuacions del Departament en matèria d'aplicació de la legislació minera, aigües subterrànies i utilització d'explosius.
Correspondrà al Servei de Desenvolupament Empresarial la formulació de propostes i de mesures de foment empresarial.
2.El Servei de Desenvolupament Empresarial s'estructurarà en els òrgans següents:
- Secció de Localització Industrial
- Secció de Productivitat i Organització Industrial
Article 21.- Correspondrà a la Secció de Formació la realització de propostes relatives a les actuacions adreçades a la formació i reciclatge dels recursos humans de l'empresa.
Article 22.- Correspondrà a la Secció de Localització Industrial la realització d'estudis i propostes en aquest àmbit.
Article 23.- Correspondrà a la Secció de Productivitat i Organització Industrial la realització de tasques d'informació, documentació, anàlisi i de propostes d'actuacions en matèria de recerca, innovació tecnològica i organització industrial.
Correspondrà a la Subdirecció General d'Artesania el desenvolupament de les funcions relacionades amb l'ordenació i al foment del sector artesà.
La Subdirecció General d'Artesania comprendrà els òrgans següents:
- Negociat d'Ordenació Artesana.
Correspondrà a la Secció de Foment Artesà la realització d'estudis i propostes relatius al desenvolupament de l'artesania.
Correspondrà al Negociat d'Ordenació Artesana la realització d'estudis i propostes relatius a la regulació d'aquestes activitats.
Correspondrà a la Direcció General d'Energia la direcció i coordinació de les actuacions del Departament en matèria de règim energètic, autoritzacions i concessions per a la producció i transport d'energia i per al subministrament d'energia i aigua, pòlisses d'abonament i tarifes aplicables, així com l'endegament de mesures relacionades amb la racionalització i l'estalvi energètic, el foment d'energies complementàries i de l'electrificació rural i el control de les activitats radioactives.
La Direcció General d'Energia s'estructurarà en els òrgans següents:
- Servei d'Estalvi Energètic i d'Energies Complementàries
- Servei d'Anàlisi i Programació Energètica
- Servei de Coordinació d'Activitats Radioactives
Correspondrà al Servei de Control de Subministraments Energètics elaborar les propostes d'actuacions i de la normativa per a la coordinació de les accions del Departament en matèria d'autorització i concessió per a la producció, transport i subministrament d'aigua, gas i electricitat i d'electrificació rural.
El Servei de Control de Subministraments Energètics comprendrà la Secció d'Aigua, Gas i Electricitat, la qual tindrà com a funcions l'elaboració d'estudis i propostes relacionats amb la regulació administrativa d'aquests subministraments.
Correspondrà al Servei d'Estalvi Energètic i d'Energies Complementàries l'elaboració de propostes de normativa i l'estudi de les possibilitats de les esmentades fonts d'energia, el foment de la seva utilització i la coordinació de les actuacions en aquest camp, així com l'endegament de mesures relacionades amb la racionalització i l'estalvi d'energia.
El Servei d'Estalvi Energètic i Energies Complementàries s'estructurarà en les Seccions següents:
- Secció de Racionalització de l'Ús de l'Energia
Article 29.- Correspondrà a la Secció de Noves Energies l'elaboració d'estudis i propostes sobre la utilització d'aquestes fonts d'energia i les possibles mesures per llur foment.
Article 30.- Correspondrà a la Secció de Racionalitació de l'Ús de l'Energia l'elaboració d'estudis i propostes relatives a les possibilitats tècniques de l'estalvi energètic i la instrumentació de mesures per al seu foment.
Article 31.- Correspondrà al Servei d'Anàlisi i Programació Energètica l'elaboració d'estudis en el camp de l'energia, l'anàlisi de l'evolució de la conjuntura energètica i la proposta de noves actuacions.
Correspondrà al Servei de Coordinació d'Activitats Radioactives la informació i el seguiment d'aquelles qüestions que tinguin relació amb instal·lacions nuclears i radioactives i que siguin competència del Departament.
El Servei de Coordinació d'Activitats Radioactives s'estructurarà en les Seccions següents:
- Secció de Vigilància Radiològica Ambiental.
- Secció d'Inspecció d'Instal·lacions Radioactives.
- Secció d'Inspecció de Seguretat en el Transport de Substàncies Nuclears i Materials Radioactius.
Article 33.- Correspondrà a la Secció de Vigilància Radiològica Ambiental la realització d'aquesta vigilància a l'exterior de les instal·lacions nuclears.
Correspondrà a la Secció d'Inspecció d'Instal·lacions Radioactives la inspecció del funcionament d'aquestes instal·lacions i de les raigs X amb finalitat mèdica.
La Secció d'Inspecció d'Instal·lacions Radioactives comprendrà els Negociats següents:
- Negociat d'Instal·lacions Radioactives
Article 35.- Correspondrà a la Secció d'Inspecció de Seguretat en el Transport de Substàncies Nuclears i Materials Radioactius la inspecció d'aquests transports quan correspongui al Departament.
Direcció General de Tecnologia i Seguretat Industrial
Correspondrà a la Direcció General de Tecnologia i Seguretat Industrial l'exercici de les funcions del Departament relatives a la seguretat d'instal·lacions, mecanismes i aparells industrials, a les normes tècniques i de qualitat, metrologia, certificacions i homologacions.
La Direcció General de STecnologia i Seguretat Industrial s'estructurarà en els òrgans següents:
- Subdirecció General de Normalització i Qualitat Industrial.
- Subdirecció General de Seguretat Industrial.
Correspondran a la Subdirecció General de Normalització i Qualitat Industrial les funcions de foment i d'aplicació de normes tècniques i de qualitat, de certificacions, d'homologacions, d'assaigs industrials i de metrologia.
La Subdirecció General de Normalització i Qualitat Industrial comprendrà els òrgans següents:
- Servei de Certificacions i Homologacions.
Article 38.- Correspondrà al Servei de Certificacions i Homologacions el foment d'entitats de certificació de control de la normativa de processos i de productes industrials i dels laboratoris acreditats per emetre certificacions, la coordinació dels laboratoris d'assaigs i el seguiment de les actuacions del Departament en el camp de la metrologia.
Article 39.- Correspondrà a la Secció de Normalització l'impuls i difusió de la normativa de processos i productes industrials.
Article 40.- La Subdirecció General de Normalització i Qualitat Industrial comprendrà també un Negociat de Tramitació, el qual tindrà com a funció l'impuls, el seguiment i el control dels expedients de la Subdirecció prenent cura de la seva correcta tramitació.
Correspondran a la Subdirecció General de Seguretat Industrial les funcions relatives a la seguretat d'instal·lacions, mecanismes i aparells industrials.
De la Subdirecció General de Seguretat Industrial dependran els òrgans següents:
- Servei de Reglamentació Industrial.
- Secció de Coordinació i Seguiment Reglamentari.
Article 42.- Correspondrà al Servei de Reglamentació Industrial la coordinació de les actuacions relatives a la regulació jurídica de la seguretat industrial i l'elaboració de propostes sobre circulars d'actuació, resolucions i ordres de tipus tècnico-reglamentari.
Correspondrà a la Secció de Coordinació i Seguiment Reglamentari el control administratiu i tècnic de les actuacions dels Serveis Territorials i entitats concessionàries o autoritzades en el camp de la seguretat, la coordinació dels funcionaris interventors tècnics i la formació i reciclatge del personal inspector.
El Director General podrà delegar en els Serveis Territorials l'exercici de les competències relatives al control administratiu i tècnic de les entitats concessionàries o autoritzades i la coordinació dels funcionaris interventors tècnics.
Article 44.- Les funcions del Departament podran ser exercides per òrgans desconcentrats que s'estructuraran com a Serveis Territorials, els quals radicaran a les ciutats de Barcelona, Girona, Lleida i Tarragona.
Article 45.- Els Serveis Territorials d'Indústria del Departament dependran orgànicament de la Secretaria General i actuaran sota la inspecció i coordinació de les Direccions Generals atenent-se, en l'execució de les matèries que siguin competència d'aquestes, a les circulars i instruccions dictades pels seus titulars.
Article 46.- Les funcions dels Serveis Territorials seran les següents:
- El coneixement, estudi, gestió i, si s'escau, resolució dels expedients administratius referents a indústria, mines, energia i legislació de seguretat, d'acord amb les normes en vigor.
- La inspecció d'instal·lacions industrials de tot tipus, així com la corresponent al compliment de la legislació de seguretat.
- La verificació, comprovació i contrastació d'aparells de mesura i control.
- El subministrament al Departament d'informació tant d'índole tècnica com econòmica.
- La proposició als respectius Centres Directius del Departament de les mesures que considerin més idònies respecte a les matèries pròpies del Departament.
- La gestió del Registre Industrial dins del respectiu àmbit territorial.
Queden exceptuades aquelles funcions que d'una manera expressa estiguin conferides als Serveis Centrals del Departament.
Article 47.- Els Serveis Territorials s'estructuraran en les unitats següents:
Secció de Prevenció de la Contaminació Industrial
- Negociat d'Inspecció Tècnica de Vehicles
- Negociat de Matriculació i Reformes
Secció de Seguretat d'Instal·lacions Industrials
- Negociat d'Aparells a Pressió
- Negociat d'Aparells Elevadors
- Negociat de Productes Químics i Varis
C) Servei de Metrologia i Homologacions
Secció d'Aigües Subterrànies i Utilització d'Explosius
Secció de Personal i Gestió Econòmica
- Negociat d'Informació i Registre
B) Secció de Seguretat Industrial
- Negociat de Seguretat d'Instal·lacions Industrials
C) Secció de Metrologia i Homologacions
- Negociat d'Electricitat, Gas i Aigua
F) Secció de Secretaria Administrativa
- Negociat de Personal i Gestió Econòmica
Al capdavant de cada Servei Territorial hi haurà un Cap de Servei, nomenat pel Conseller.
El Cap del Servei Territorial de Barcelona tindrà categoria de Subdirector General.
Els Caps dels Serveis Territorials tindran les competències següents:
a) Exercir la representació del Departament davant totes les autoritats i organismes del seu àmbit territorial.
b) Dirigir, impulsar, coordinar i supervisar el funcionament dels Serveis Territorials
c) Acordar les iniciacions de procediment que, d'ofici, corresponguin als Serveis.
d) Resoldre tots els procediments propis de la competència dels Serveis o proposar la seva resolució quan estigui atribuïda als òrgans centrals del Departament.
e) Adoptar les mesures necessàries per tal d'assegurar l'acompliment, dintre de l'àmbit territorial, de les directius, programes o normes establertes pel Departament.
f) Dins de la seva competència, actuar com a òrgan de comunicació amb les Administracions Públiques.
g) Exercir com a Cap de Personal del Servei respectiu, donar possessió i cessament als funcionaris d'aquest i adscriure'ls als diferents llocs de treball quan la provisió no correspongui o no hagi estat realitzada per una autoritat superior; imposar les sancions disciplinàries que siguin de la seva competència i, si s'escau, iniciar o proposar la iniciació d'expedients disciplinaris.
h) Assignar, temporalment, als funcionaris feines compartides de distintes seccions o negociats, en el cas que hi hagi vacants o per necessitat del servei.
Sempre que el Conseller no disposi altra cosa, la substitució del Cap dels Serveis Territorials, en cas de vacant, absència o malaltia, correspondrà al Cap de Servei més antic i mancant aquest al Cap de Secció més antic.
En cas d'absència o malaltia d'algun altre Cap que el dels Serveis, el Cap dels Serveis Territorials podrà decidir la seva substitució per un altre funcionari perquè ocupi el seu lloc amb caràcter provisional.
Seran vocals del Consell Rector del Centre d'Informació i Desenvolupament Empresarials en representació del Departament d'Indústria i Energia en substitució dels nomenats a l'apartat b) de l'article 1 del Decret 192/85, de 4 de juliol, els següents: el Director General d'Indústria, el Director General d'Energia, el Director General de Tecnologia i Seguretat Industrial, el Subdirector General d'Indústria i Mines, el Cap de Gabinet Tècnic i el Cap de Servei Jurídic.
Seran membres de la Comissió d'Artesania, creada pel Decret 238/1984 de 19 de juliol, en substitució dels que es determinen en els apartats d) i k) del Decret 89/1985, d'1 d'abril, que modifica la seva composició els següents:
k) El Cap de la Secció de Foment Artesà, que en serà el Secretari.
En totes aquelles altres disposicions vigents que regulin la composició d'òrgans col·legiats dels quals formin part els titulars de la Direcció General d'Indústria i Mines, la Direcció General de Política Industrial i Tecnològica i la Direcció General de Política Energètica seran substituïts aquests respectivament pels titulars de la Direcció General d'Indústria, la Direcció General de Tecnologia i Seguretat Industrial i la Direcció General d'Energia.
Primera.- Es faculta el Conseller d'Indústria i Energia per dictar les normes necessàries per a l'execució, desplegament i aplicació d'aquest Decret.
Segona.- Queden derogades les següents normes reglamentàries:
- Decret de 22 de novembre de 1978, creant els Serveis Territorials d'Indústria.
- Decret 143/80, de 8 d'agost, d'estructuració orgànica del Departament d'Indústria i Energia de la Generalitat de Catalunya.
- Decret 146/80, de 29 d'agost, estructurant la Direcció General de Política Industrial, Tecnològica i Energètica del Departament d'Indústria i Energia de la Generalitat de Catalunya.
- Decret 182/80, de 3 d'octubre, estructurant la Secretaria General Tècnica del Departament d'Indústria i Energia.
- Decret 202/80, de 21 d'octubre, de creació del Gabinet del Conseller d'Indústria i Energia de la Generalitat de Catalunya.
- Decret 213/80, de 24 d'octubre, estructurant la Direcció General d'Indústria del Departament d'Indústria i Energia de la Generalitat de Catalunya.
- Decret 262/80, de 28 de novembre, d'estructuració dels Serveis Territorials d'Indústria.
- Ordre de 26 de novembre de 1980, per la qual es crea el Negociat de Personal de la Secretaria General Tècnica del Departament d'Indústria i Energia de la Generalitat de Catalunya.
- Decret 257/80, de 28 de novembre, que modifica l'estructura de la Direcció General de Política Industrial, Tecnològica i Energètica i crea el Servei de Política Energètica i la Secció d'Anàlisi Tècnico-financera del Departament d'Indústria i Energia.
- Decret 323/81, de 9 de juliol, de reestructuració dels Serveis Territorials de Barcelona del Departament d'Indústria i Energia.
- Decret 354/81, d'1 d'octubre, complementant l'estructura orgànica de la Direcció General de Política Industrial, Tecnològica i Energètica del Departament d'Indústria i Energia.
- Decret 372/81, de 15 d'octubre, complementant l'estructura orgànica del Servei d'Anàlisi Sectorial de la Direcció General de Política Industrial, Tecnològica i Energètica del Departament d'Indústria i Energia.
- Decret 448/81, de 10 de desembre, completant l'estructura orgànica de la Direcció General de Política Industrial, Tecnològica i Energètica.
- Decret 378/82, de 18 d'octubre, de modificació de l'estrucutra orgànica del Departament d'Indústria i Energia amb la creació de la Direcció General de Política Energètica.
- Decret 44/83, de 10 de febrer, de reestructuració del Departament d'Indústria i Energia.
- Decret 47/83, de 10 de febrer, de creació del Servei Jurídic dintre de la Secretaria General del Departament d'Indústria i Energia.
- Decret 108/83, de 16 de març, pel qual es completa l'estructura orgànica de la Subdirecció General de Desenvolupament Empresarial.
- Ordre de 6 de juliol de 1983, per la qual es creen diversos Negociats en el Departament d'Indústria i Energia.
- Decret 536/83, de 6 de desembre, de creació del Servei de Coordinació d'Activitats Radioactives en la Secretaria General del Departament d'Indústria i Energia.
- Decret 12/85, de 18 de gener, de creació de la Subdirecció General d'Artesania dins la Direcció General d'Indústria i Mines.
- Decret 256/85, de 23 de juliol, de canvi d'adscripció del Servei de Coordinació d'Activitats Radioactives.
Tercera.- El present Decret entrarà en vigor el mateix dia de la seva publicació al Diari Oficial de la Generalitat de Catalunya.
Barcelona, 31 d'octubre de 1985